Des de la introducció dels antipsicòtics de segona generació (ASG), la seva prescripció ha incrementat notablement en dones amb trastorn de salut mental, i cada vegada són més les dones embarassades exposades. No obstant això, la informació disponible pel que fa a la seguretat d'aquests fàrmacs en gestants és encara limitada i cal fer una valoració individualitzada per a cada dona i cada cas.